ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Ιουλίου 1994 για έγκριση τροποποιήσεως του ισπανικού προγράμματος ενισχύσεων στο γεωργικό εισόδημα για τις γεωργικές εκμεταλλεύσεις της Ανδαλουσίας (94/483/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 769/89 του Συμβουλίου της 21ης Μαρτίου 1989 για τη θέσπιση καθεστώτος προσωρινών ενισχύσεων στο γεωργικό εισόδημα (1), και ιδίως το άρθρο 7 παράγραφος 3,

τον κανονισμό (ΕΟΚ) αριθ. 3813/89 της Επιτροπής της 19ης Δεκεμβρίου 1989 για λεπτομέρειες εφαρμογής του καθεστώτος των προσωρινών ενισχύσεων στο γεωργικό εισόδημα (2), όπως τροποποιήθηκε από τον κανονισμό (ΕΟΚ) αριθ. 1110/91 (3), και ιδίως το άρθρο 10 παράγραφος 3,

Εκτιμώντας:

ότι, στις 9 Μαρτίου 1993, οι ισπανικές αρχές ανακοίνωσαν στην Επιτροπή την πρόθεσή τους να θεσπίσουν πρόγραμμα ενισχύσεων στο γεωργικό εισόδημα για τις γεωργικές εκμεταλλεύσεις της Ανδαλουσίας- ότι, με την απόφαση της 26ης Μαρτίου 1993, η Επιτροπή ενέκρινε το πρόγραμμα αυτό (4)-

ότι ο κανονισμός (ΕΟΚ) αριθ. 768/89 βάσει του άρθρου 15 εφαρμόζεται έως τις 31 Μαρτίου 1993 και ότι κανένα πρόγραμμα ενισχύσεων στο γεωργικό εισόδημα δεν μπορεί να εγκριθεί μετά την ημερομηνία αυτή- ότι, έκτοτε, και σύμφωνα με το άρθρο 7 παράγραφος 1 του εν λόγω κανονισμού, η Επιτροπή μπορεί να εγκρίνει τεχνικές τροποποιήσεις ενός προγράμματος ενισχύσεων στο γεωργικό εισόδημα-

ότι, στις 21 Μαρτίου 1994, οι ισπανικές αρχές ανακοίνωσαν στην Επιτροπή ότι υπήρξαν τεχνικά λάθη κατά την εκπόνηση του προγράμματος, ιδίως όσον αφορά τον υπολογισμό της κατ' αποκοπή βάσης για τον έλεγχο των γεωργικών μονάδων εργασίας που παρασχέθηκαν- ότι πρέπει να διορθωθούν αυτά τα λάθη- ότι, λόγω των λαθών αυτών και της ανάγκης να διορθωθούν, οι ισπανικές αρχές δεν πραγματοποίησαν καμία πληρωμή ενισχύσεων στο εισόδημα μεταξύ της ημερομηνίας ενάρξεως ισχύος της απόφασης που εγκρίνει το πρόγραμμα και της ημερομηνίας λήξεως για να επωφεληθούν των κονδυλίων που έχουν εγγραφεί για το πρόγραμμα αυτό στον κοινοτικό προϋπολογισμό για το 1993- ότι οι αρχές αυτές ζητούν το ποσό που έχει εγγραφεί στον κοινοτικό προϋπολογισμό για το 1993 να καταχωρηθεί στον κοινοτικό προϋπολογισμό για το 1994- ότι πρέπει να αποδεχθούμε τις αιτήσεις αυτές δεδομένου ότι δεν τροποποιούν την ουσία της αποφάσεως εγκρίσεως της 26ης Μαρτίου 1993-

ότι, στις 19 Ιουλίου 1994, υπήρξε η διαβούλευση με την επιτροπή διαχειρίσεως των ενισχύσεων στο γεωργικό εισόδημα επί των μέτρων που προβλέπονται από την παρούσα απόφαση-

ότι, στις 19 Ιουλίου 1994, υπήρξε η διαβούλευση με την επιτροπή του ΕΓΤΠΕ επί των ανωτάτων ποσών που μπορούν να καταχωρηθούν κατ' έτος στον κοινοτικό προϋπολογισμό για την έγκριση του προγράμματος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το πρόγραμμα ενισχύσεων στο γεωργικό εισόδημα για τις γεωργικές εκμεταλλεύσεις της Ανδαλουσίας που ανακοινώθηκε στην Επιτροπή από τις ισπανικές αρχές στις 9 Μαρτίου 1993, όπως τροποποιήθηκε από την ανακοίνωση της 21ης Μαρτίου 1994.

Άρθρο 2

Τα ανώτατα ποσά που μπορούν να καταχωρηθούν κατ' έτος στον προϋπολογισμό της Κοινότητας για την παρούσα απόφαση είναι τα ακόλουθα:

"(σε Ecu)"" ID="1">1993> ID="2">ουδέν"> ID="1">1994> ID="2">11 142 000"> ID="1">1995> ID="2">4 216 000"> ID="1">1996> ID="2">3 312 000"> ID="1">1997> ID="2">2 409 000">

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 20 Ιουλίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 84 της 29. 3. 1989, σ. 8.

(2) ΕΕ αριθ. L 371 της 20. 12. 1989, σ. 17.

(3) ΕΕ αριθ. L 110 της 1. 5. 1991, σ. 72.

(4) ΕΕ αριθ. L 95 της 21. 4. 1993, σ. 37.